Obwohl bis uf Basel d ganzi Umgebig Hochalemannischsproochig isch, isch dr Stadtdialäkt vo Rhyfälde meischtens Niideralemannisch; mer seit Kind, Küe un ko aastatt Chind, Chüe un cho. D Benutzig vo k oder ch hängt aber au vum Umfäld un vo der Herkumft ab. Allerdings isch Rhyfälde im Gägesatz zum Grossdeil vum Niideralemannische nüt Entrundet; mer seit Füür un Lüt aastatt Fiir un Lit. Numme e paar Wörter tendiere zum entrunde, z.B nit oder Ditsche.